Ridge Accommodation | LekkeSlaap
Ridge Accommodation is 'n woonstel met 'n mikrogolf en 'n yskas op die eienaar se perseel in Waterkloofrif in Pretoria. Dié woonstel het slaapplek vir 2 mense en het die ideale ligging naby verskeie geriewe.
Dit is smaakvol versier en het 'n privaat ingang en 1 en suite-slaapkamer. Die slaapkamer het 'n koningingrootte-bed en 'n en suite-badkamer met 'n wasbak, toilet, stort en 'n bad. Die woonstel het 'n privaat sitkamer met gemaklike rusbanke, 'n yskas en 'n TV met volledige DStv.
Gratis WiFi (100 Mbps Fibee 100 GB "soft cap"), 'n yskassie, lessenaar en tee- en koffiemaakgeriewe word ook voorsien. Die woonstel het 'n klein, privaat terras. Veilige onderdakparkeerplek is op die perseel beskikbaar..
Ridge Accommodation het slegs 'n mikrogolf en 'n yskas en is sowat 200 m vanaf 'n klein winkelsentrum met 'n Dros en ander kitskosrestaurante soos Mimmos, KFC en McDonalds. Dit is ook naby die R21 en N1 en groot winkelsentrums soos Menlyn Maine, Brooklyn Mall en Irene Mall, 'n Casino, en is 5 minute se ry van die Kloof MediClinic Hospitaal af.
Die Gautrein se Hatfield-stasie is net 10 minute se ry daarvandaan. O.R. Tambo Internasionale Lughawe en Lanseria Lughawe is 30 tot 50 minute se ry.